text: Valgdeltagelsen ser ud til at falde i Syd- og Sønderjylland
  21 november 2017 kl. 20.40
  Mere end 80 procent af de stemmeberettigede stemte på Fanø, men de foreløbige resultater fra de resterende kommuner viser en tilbagegang i valgdeltagelsen.
  Blyanten er blevet brugt flittigt i dag på Fanø. Det er den kommune i det syd- og sønderjyske, hvor suverænt flest stemmeberettigede har valgt at sætte sit kryds. Her var 85,75 procent forbi stemmeboksen i løbet af dagen. Det er en lille fremgang fra kommunalvalget for fire år siden, hvor 85,45 procent stemte.
  I Horsens ser det derimod lidt værre ud med valgdeltagelsen. Her var det kun 68,48 procent, der valgte at bruge sin stemme. Det er lidt dårligere end ved sidste kommunalvalg i 2013, hvor 70,48 stemte i kommunen.
  I både Tønder, Varde og Billund kommuner er valgdeltagelsen gået tilbage, mens valgdeltagelsen er gået frem på Fanø og i Sønderborg Kommune.
  Vi opdaterer løbende denne side med valgdeltagelsen i de enkelte kommuner.
  